
2011. aasta seadus …
rahvatervise tootemaksu kohta
Rahvatervise seisukohalt mittekasulike toiduainete tarbimise piiramise ning tervisliku toitumise edendamise, lisaks tervishoiuteenuste, eeskätt rahvatervise programmide rahastamise parandamise huvides võtab parlament käesolevaga vastu järgmise seaduse rahvatervise tootemaksu kohustuse rakendamise kohta:
Mõisted
Artikkel 1
Käesolevas seaduses kasutatakse järgmisi mõisteid järgmises tähenduses:
1. siseturg: Ungari Vabariigi territoorium;
2. suhkur: rubriikide 1701, 1702 alla kuuluvad tooted;
3. sool: rubriigi 2501 alla kuuluv toode;
4. eelpakendatud toode: toote ja tootepakendi kombinatsioon järgmiste tingimuste kohaselt:

a) toodet ei ole pakendatud tarbija või lõpp-kasutaja juuresolekul;
b) pakendis oleva toote kogus on kindlaks määratud;
c) punktis b nimetatud kogust ei saa muuta pakendit avamata või seda nähtavalt deformeerimata, ja
d) toodet müüakse tüki kaupa tavakoguses, mis

da) vastab pakendamisettevõtte poolt määratud väärtusele (sh määratluses viidatud mis tahes lisatud kogused);

db) on esitatud massi- või mahuühikutes;
5. müük: maksustatava toote üleandmine hüvitise saamiseks, mis annab saajale õiguse omanikuna kaup ära visata;
6. tarnekoht: tarnekoht 2007. aasta käibemaksu seaduse CXXVII (edaspidi „KMi seadus”) kohaselt;
7. rubriik: tollitariifistiku rubriik komisjoni 5. oktoobri 2010. aasta määruse (EL) nr 861/2010 kohaselt, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EÜ) nr 2658/87 I lisa, jõus alates 14. juunist 2011.
Maksukohustus
Artikkel 2
Tooted, mida turustatakse eelpakendatud toodetena, peavad olema klassifitseeritud järgmiste maksustatavate toodetena:
a) rubriikide 2009, 2202 alla kuuluvad tooted, välja arvatud nektarid ja puuviljamahlad, siirupid, kontsentraadid ja püreed, mille puuviljasisaldus on vähemalt 25%, kui

aa) nende lisatud suhkru sisaldus on suurem kui 8 grammi suhkrut 100 milliliitri kohta (edaspidi „karastusjoogid”) või

ab) karastusjoogi kofeiinisisaldus on suurem kui 10 milligrammi kofeiini 100 milliliitri kohta (edaspidi „energiajoogid”);
b) rubriikide 1704, 1905, 2105 alla kantud tooted, kui lisatud suhkru sisaldus on suurem kui 25 grammi suhkrut 100 grammi kohta, lisaks rubriigi 1806 alla kantud tooted, kui lisatud suhkru sisaldus on suurem kui 40 grammi suhkrut 100 grammi kohta ja kui kakaosisaldus on väiksem kui 40 grammi 100 grammi kohta (edaspidi „eelpakendatud magustatud toode”);
c) tooted, mida ei ole nimetatud punktis b ja mis kuuluvad rubriikide 1905, 2005 20 20, 2008 alla ja mille tootmisel kasutatakse teravilju, kartulit või õliseemneid ning mis on praetud või röstitud ning lõhnastatud ja maitsestatud lõhna- ja maitseainetega ning valmis koheseks tarbimiseks, välja arvatud leiva- ja pagaritooted, kui soolasisaldus on suurem kui 1 gramm soola 100 grammi kohta (edaspidi „soolased suupisted”);
d) rubriikide 2103, 2104 alla kuuluvad tooted, mis ei ole klassifitseeritud kui imikutoit, supp või kaste, kui soolasisaldus on suurem kui 5 grammi soola 100 grammi kohta (edaspidi „maitseained”), välja arvatud sinep, ketšup, ja kuivatamata, purustamata või peenestamata soolased juurviljavalmissegud, mille soolasisaldus ei ole suurem kui 15 grammi soola 100 grammi kohta.
Artikkel 3
(1) Maksukohustus rakendub siseturul tarnitavate maksustatavate toodete esmamüügi korral. 
(2) Maksukohustuslane peab maksustatava toote müügi korral väljastataval arvel, raamatupidamisdokumendil, või juhul, kui ta ei ole kohustatud arvet või raamatupidamisdokumenti täitma, või juhul, kui ta ei ole seda teinud, siis müügi korral väljastataval dokumendil ära näitama, et tal on maksukohustus.
Maksukohustuslane
Artikkel 4
Maksukohustuslane on maksukohustusega isik, kes müüb maksustatavat toodet siseturul esmakordselt.
Maksustatava summa määramine
Artikkel 5
Maksustatava summa määramise aluseks on artikli 3 punkti 1 kohaselt maksukohustuslase müüdud maksustatava toote kogus kilogrammides või liitrites. Pakendi kaalu ei arvestata maksustatava summa määramisel.
Maksusumma
Artikkel 6
Maksusumma on
a) 5 forintit 1 liitri kohta karastusjookide puhul;
b) 250 forintit ühe liitrit kohta energiajookide puhul;
c) 100 forintit 1 kilogrammi kohta eelpakendatud magustatud toodete puhul;
d) 200 forinti 1 kilogrammi kohta soolaste suupistete puhul;
e) 500 forintit 1 kilogrammi kohta maitseainete puhul.
Maksuvabastus
Artikkel 7
(1) Maksustatavat toodet müüv maksukohustuslane vabastatakse maksukohustusest, kui ta müüb maksustatavat toodet vaadeldaval kalendriaastal vähem kui 50 liitrit või 50 kilogrammi.
(2) Artikli 3 punktis 1 nimetatud müük on maksust vabastatud, kui see vastab käibemaksuseaduse artikli 89 punktis 1 või artiklis 98 määratud tingimuste nõuetele.
(3) Artikli 3 punkti 1 kohane maksustatava toote müük on maksust vabastatud, kui maksustatava toote ostja müüb toodet edasi vastavalt käibemaksuseaduse artikli 89 punktis 1 või artiklis 98 sätestatud tingimuste nõuetele, tingimusel et ostja annab toote müügi korral maksukohustuslasele sellest teada ning kinnitab toimunud edasimüüki, esitades teabe edasimüüdud maksustatava toote koguse kohta. Kui vastupidiselt teatisele müüb ostja toodet edasi siseturul, on ta kohustatud maksukohustuslast  teavitama antud faktist, esitades teabe siseturul müüdud toote koguse kohta 8 päeva jooksul kuupäevast, mil toodet siseturul müüdi. Maksustamisperioodil, mis hõlmab ostja saadetud teatise laekumise kuupäeva, on maksukohustuslane kohustatud määrama ostja poolt siseturul edasimüüdud maksustatava toote osas tasumisele kuuluva maksu summa ja selle õigeaegselt tasuma; tasumisele kuuluv maksu summa muutub viivituse korral rakenduva trahviga seoses, mida arvutatakse alates algsest tasumisele kuulumise kuupäevast. Kui ostja ei täida siseturul müüki puudutavat teavitamise kohustust ettenähtud tähtaja raames, on ostja kohustatud tasuma maksu, mida maksukohustuslane ei ole tasunud siseturul müüdud maksustatava toote eest, viivitusest tulenenud trahvi, mida arvutatakse alates ettenähtud teavitamise kuupäevast, või kui riigi maksuamet on avastanud maksupuuduse, tasumata jäänud maksuga seotud trahvi ja viivitusest tulenenud trahvi.
(4) Kohalikke makse puudutava 1990. aasta seaduse C artikli 39/D kohaselt võib maksukohustuslane vaadeldavale maksustamise aastale järgneval maksustamise aastal vähendada tema poolt tasutavat maksu maksustamise aastal rakenduva kahekordse ettevõtlusmaksuvabastuse summa ulatuses, kuid maksimaalselt kuni 50% maksusummast, mis kuulub tasumisele maksustamise aastale järgneval maksustamise aastal. Kui artiklis 8 toodud maksustamisperiood on lühem kui 12 kuud, rakendatakse maksuleevendust vaadeldaval maksustamisperioodil pro rata temporis.
Maksu määramine
Artikkel 8
(1) Maksustatavate toodete müügimaksu määratakse ja deklareeritakse artikli 10 punktide 1 ja 2 kohaselt, kui
a) arvel, raamatupidamisdokumendil, või nende puudumisel, maksustatava toote müümisel väljastatud mis tahes muul dokumendil toodud müügikuupäev, või kui müügikuupäeva ei ole näidatud,
b) siis maksustatava toote müügi arve, raamatupidamisdokumendi või muu dokumendi kuupäev
jääb artikli 10 punktides 1 ja 2 toodud maksustamisperioodi (edaspidi „maksustamisperiood”).
(2) Maksukohustuslane peab maksu ise määrama punktis 1 toodud maksustamisperioodi kohta.
(3) Kui maksustamisperioodil müüdud maksustatava toote kogus väheneb pärast deklaratsiooni esitamist, on maksukohustuslasel õigus vähendada maksusummat sellel maksustamisperioodil, kui arve, raamatupidamisdokument või muu dokument väljastati muutmise või tühistamise tulemusena.
Registripidamise kohustus
Artikkel 9
(1) Maksukohustuslane peab pidama registrit, kus on näha järgmiselt jaotatud maksustatavate toodete kogus:
a) tooted, mis on maksukohustuslase omanduses maksustamisperioodi esimesel ja viimasel kuupäeval ning
b) tooted, mille ostja on ostnud, tagastanud või muul viisil saanud maksustamisperioodil, lisaks müünud maksukohustusega, müünud maksuvabastuse alusel, ära visanud, tasuta andnud, hävitanud, kaotanud või muul viisil võtnud ära maksukohustuslase käest. 
(2) Maksuvabastusega müüdavate maksustatavate toodete puhul peab maksukohustuslane pidama registrit, kus on näha maksuvabastusega müüdud maksustatavate toodete kogus, mis on jaotatud toodete ja maksuvabastuse reeglite kaupa.
(3) Maksukohustuslastele, kes ei ole klassifitseeritud eraettevõtjatena ja kes ei ole kohustatud tasuma maksu, käesolevas artiklis nimetatud registripidamise kohustus ei rakendu.
Protseduurisätted
Artikkel 10
(1) Maksukohustuslane peab täitma, välja arvatud punktis 2 toodud erand, riigi maksuametile saadetava maksudeklaratsiooni esitamise kohustust vastavalt talle rakenduva käibemaksu deklareerimise perioodile, esitades käibemaksu deklaratsiooni ettenähtud tähtajaks ja kasutades selleks ettenähtud standardblanketti.
(2) Käibemaksust vabastatud maksukohustuslane või isik, kes on käibemaksukohustuslane, kuid kes ei ole kohustatud esitama deklaratsiooni, lisaks maksukohustuslased, kes ei ole klassifitseeritud kui käibemaksukohustuslased, peavad täitma oma kohust ja esitama riigi maksuametile maksudeklaratsiooni maksustamise aasta teise kuu 25. päevaks selleks ettenähtud standardblanketil. 
(3) Maksukohustuslased peavad maksud tasuma maksudeklaratsioonide esitamise tähtajaks.
(4) Maksukohustuslased, kes ei ole kohustatud maksu tasuma, ei ole kohustatud registrit pidama ega maksudeklaratsioone esitama. 
(5) Käesoleva seaduse reguleerimisalasse mittekuuluvaid protseduuriküsimusi reguleerivad maksustamise reegleid puudutava seaduse sätted.
(6) Kogu kõne all olevast maksust saadav tulu on riigi eelarvelise tulu osaks.
Lõppsätted
Artikkel 11
(1) Käesolev seadus, välja arvatud selle punkt 2, jõustub 1. septembril 2011. aastal.
(2) Käesoleva seaduse artikli 7 punkt 4 jõustub Euroopa Komisjoni kinnitusele järgneval 15. päeval. Maksupoliitika eest vastutav minister peab määrama kuupäeva, mil Euroopa Komisjon teeb teatavaks heakskiitva otsuse, avaldades selle ühe korra (viivitamatult pärast heakskiitva otsuse teatavaks tegemist) Ungari ametlikus väljaandes (Magyar Közlöny).

